**Pamokos tema –** Įvardis sakinyje.

**Tikslas**. Gebėti atpažinti įvardį sakinyje ir tinkamai jį vartoti.

**Uždaviniai:**

1. aiškinsis įvardžio vartojimą sakinyje;
2. nurodyti įvardžių vartojimo sakinyje pavyzdžius;
3. susipažinti su Lukiškių aikštės istorija;
4. gebėti bendrauti ir bendradarbiauti, dirbti komandoje.

**Kompetencijos:** pažinimo, kultūrinė, komunikavimo.

**Priemonės:** užduoties lapai, rašymo priemonės, trumpa informacija apie įvardžius.

**Vertinimas:** formuojamasis, kaupiamasis, suminis.

**Metodai**: darbas grupėmis, žiūrėk–galvok–aptark su draugu.

**Vieta:** Lukiškių aikštė. Pamoka dali vykti bet kurioje vietoje, kur yra daug įvairiausių objektų.

**Klasė:** 6 klasė

**Temos sąvokos:** kalbos dalys, įvardis, sakinys, sakinio dalys, veiksnys, papildinys, pažyminys.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | Mokiniai praėjusiose pamokoje aptarė įvardžio gramatinius požymius, linksniavimą, tarimą ir rašybą. |  |
| Įvadas: | Mokytojas supažindina mokinius su pamokas tema, išdalina dalomąją medžiagą – trumpą informaciją apie įvardį, mokiniams pristato pamokos uždavinius. Mokiniai suskirstomi poromis.  Mokiniai susipažįsta su Lukiškių aikštės istorija ir dabartimi, fiksuoja matomus objektus. Išdalinami užduočių lapai. |  |
| Pagrindinė dalis | Pamoka pradedama nuvykus į Lukiškių aikštę, kur mokiniai, susipažinę su aikštės istorija, fiksuoja matomus objektus. Paskui atlieka mokytojo paskirtas užduotis. |  |
| Refleksija | Mokiniai pasidalina veiklos įspūdžiais: ką jau žinojo, ką naujo sužinojo, aptaria įvardžio vartojimo ypatumus sakinyje. |  |
| Namų darbas | Sukurti ir iliustruoti patarlę. Būtina pavartoti vieną iš šių įvardžių: aš, tu, mes, jūs, tas, tie, kuris, kurie, kažkuris, kažkurie. Atliktus darbus mokiniai pristato savo klasei ir/ar mokyklos bendruomenei. | Specialiųjų poreikių mokiniai gali iliustruoti surastą patarlę, kurioje būtų įvardis. |